Ingebrigtsen etter målløst oppgjør mot Celtic: – Nå er det ren finale
Spesielt de Lanlays sjanse, etter 61 minutter, var gedigen, da han var helt alene med keeper Craig Gordon på innlegget, men skjøt ballen over både Gordon og målet. – Det var kjipt. Jeg kommer nok til å tenke litt på det, sier han til VG etter kampen. Dermed ble det 0-0 på Celtic Park, et meget godt resultat for Rosenborg før returoppgjøret på Lerkendal neste uke. – Vi skulle gjerne scoret på bortebane, men vi har gjort en fantastisk prestasjon, sier Rosenborg-trener Kåre Ingebrigtsen og legger til: – Nå er det en finale. Alt handler om å vinne, sier han. Fikk du med deg? Reginiussen: – Akilles-operasjon forlenget karrieren med tre-fire årEn av vurderingene Ingebrigtsen måtte gjøre før kampen var om han skulle starte med Nicklas Bendtner eller Matthias Vilhjalmsson på topp. Valget falt på førstnevnte og islendingen kom ikke inn før det gjenstod ti minutter. Etter kampen fikk han utløp for sin frustrasjon. – Jeg vet at Kåre tar ut laget som han mener det er best. Jeg har fått begrunnelsen tidligere og det er sikkert noe lignende, sa han til flere journalister, deriblant VG. – Føler du at det er umulig å komme inn på laget? – Selvfølgelig føler man seg litt håpløs men, gutta spiller veldig bra i dag, så. – Hva må du gjøre? – Jeg må vel score flere mål, sa han og la til: – Jeg syns jeg har prestert veldig godt over lang tid. Men sånn er det i denne bransjen. Det er mange vanskelige avgjørelser som treneren må ta. Så du denne? Rosenborg taper millioner på Celtics TV-nekt76 minutter ut i kampen kunne førstevalget, Nicklas Bendtner, gitt Rosenbrog et enda bedre utgangspunkt før hjemmekampen. Da fant Mike Jensen landsmannen sin med en utsøkt pasning, men Bendtner traff ikke skikkelig. Det ble nærmest en bom. – Jeg trodde den ville komme annerledes, så jeg traff ikke helt, forklarer dansken selv etter kampen. På tross av at spissen gikk målløs av banen - igjen- var sjefen storfornøyd med Bendtners bidrag onsdag kveld. – Det er klasse i dag, det er helt rått. Han gjorde som vi snakket om og holdt på ballen, fikk sjanser og satte opp sjanser, sier han. – Var det hans beste kamp for dere? – Det kan det fort være, for de er et godt lag. Saken fortsetter under videoen.Rosenborg lå i en stram 4-5-1 (4-3-3) i 1. omgang, der kantspillerne Jevtovic og de Lanlay jobbet godt defensivt, hjalp backene Hedenstad og Meling. På midten var Anders Konradsen strålende som skjerm for midtstopperne, Tore Reginiussen og Jørgen Skjelvik. Kombinasjonen av alt dette sørget for at Celtic ikke kom særlig lenger enn til Rosenborgs 16-meter, der de stanget mot en konsentrert og god mur av svartkledde Rosenborg-spillere. Fikk du med deg? Rosenborg og Molde i budkrig for å sikre seg Vikings toppscorer Det gikk hele 71 minutter før Celtic skapte sin første målsjanse i kampen, og da hadde Rosenborg-bautaen Reginiussen akkurat forlatt banen med det som så ut som en strekk. Og det samme dag som VG hadde stor reportasje om hvor lenge han har vært skadefri. – Du jinxet meg, sier Tore Reginiussen, smiler – og rister på hodet. Han har en kjenning på baksiden av låret. Ingen visste onsdag kveld hvor alvorlig det er. Heller ikke Rosenborg-trener Kåre Ingebrigtsen. – Det var noe som stakk på baksiden. Da var det ikke noe vits å ta sjanser. Returkampen spilles på Lerkendal om én uke.
(Celtic-Rosenborg 0-0) Nicklas Bendtner og Yann-Erik de Lanlay vil nok ikke så lett glemme kjempesjansene de hadde til å avgjøre kampen mot Celtic.